(AUDIO) Drumul de acces către viitorul șantier al Spitalului Regional de Urgențe din Iași a fost definitivat
Drumul de acces către viitorul șantier al Spitalului Regional de Urgențe din Iași a fost definitivat. Acesta va face legătura între șoseaua C. A. Rosetti și cartierul Moara de Vânt.
City Managerul Iașului, Petru Movilă a anunțat că în luna aprilie va începe șantierul viitorului spital, până atunci fiind derulate activitățile premergătoare.
De asemenea, vor fi excavați aproximativ 500 de mii de metri cubi de pământ, care vor fi transportați către diferite societăți comerciale din zona Metropolitană Iași.
Petru Movilă: S-a finalizat traseul drumului pe care se va face sau evacua pământul care va fi excavat de la Spitalul Regional de Urgență. Acesta este parte din proiectul privind pregătirea pentru lucrări. Drumul va face legătura dintre locul unde amplasat către C. A. Rosetti, astfel încât la data la care Ministerul Sănătății va semna începerea lucrărilor, totul să fie pregătit. Beneficiarii pentru acest pământ sunt persoane juridice, sunt instituții publice, inclusiv instituții din subordinea primăriei. Vor prelua o parte din pământul de la suprafață, pământul negru care poate fi folosit pentru activități specifice. Sunt aproximativ 500.000m³, iar transportul pentru acest pământ este asigurat din finanțarea pentru construirea Spitalului Regional de Urgență.
(Radio Iași/ Constantin Mihai/ FOTO radioiasi.ro)